
Okresný súd Poprad 4T/40/2026 8726010374 29. 05. 2026 JUDr. Daniel Komara ECLI:SK:OSPP:2026:8726010374.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom JUDr. Danielom Komarom, podľa § 353 ods. 1 Tr. poriadku, dňa 29. mája v Poprade, vydáva tento rozhodol: Obvinený A. B., nar. XX.XX.XXXX v C., trvale bytom D. XXXX/X, C., j e v i n n ý, ž e dňa 02.04.2026 v čase pred 17:03 hod. potom, čo požil alkoholické nápoje, ktoré u neho zvýšili koncentráciu alkoholu na najmenej 1,25 mg/l vydychovaného vzduchu viedol ako vodič osobné motorové vozidlo továrenskej značky AUDI Q3, evidenčného čísla C., po meste Kežmarok po ulici Huncovská po štátnej ceste I/66 v smere na miestnu komunikáciu na ulici Krvavé pole, pri odbočovaní vľavo z jedného jazdného pruhu do odbočovacieho pruhu nedal znamenie o zmene smeru jazdy, pričom bol následne v Kežmarku na ulici Krvavé pole oproti potravinám Sintra zákonným spôsobom zastavený hliadkou ODI Kežmarok, vyzvaný k predloženiu dokladov potrebných na vedenie a prevádzku motorového vozidla, po zákonnom poučení bol ako vodič vyzvaný, aby sa podrobil dychovej skúške, čo rešpektoval, bol ako vodič za pomoci elektrochemického merača značky Dräger Alcotest 6020 plus, výrobného čísla A409648 podrobený dychovej skúške dňa 02.04.2026 v čase o 17:03 hod. s pozitívnym výsledkom 1,25 mg/l vydychovaného vzduchu (čo predstavuje 2,60 promile), opakovanej dychovej skúške dňa 02.04.2026 v čase o 17:19 hod. s pozitívnym výsledkom 1,24 mg/l vydychovaného vzduchu (čo predstavuje 2,58 promile), teda vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím spáchal prečin ohrozenia pod vplyvom návykovej látky podľa § 289 ods. 1 Trestného zákona. Za
to mu súd
ukladá
Podľa § 289 ods. 1 Trestného zákona, za použitia § 38 ods. 2 Trestného zákona, trest odňatia slobody vo výmere 3 (tri) mesiace. Podľa § 49 ods. 1 písm. a) Trestného zákona výkon trestu odňatia slobody podmienečné odkladá. Podľa § 50 ods. 1 Trestného zákona určuje skúšobnú dobu podmienečného odkladu výkonu trestu odňatia slobody vo výmere 15 (pätnásť) mesiacov.
Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel vo výmere 24 (dvadsaťštyri) mesiacov. vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti tomuto trestnému rozkazu do 8 dní odo dňa jeho doručenia na Okresnom súde Poprad odpor. Ak proti tomuto trestnému rozkazu bude v lehote podaný odpor obvineným, osobou, ktorá je oprávnená podať v jeho prospech odvolanie, alebo prokurátorom, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu, obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

